**INFORMÁCIA PRE VEREJNOSŤ**

Obec Toporec v súlade s § 15 ods. a) zákona Národnej rady Slovenskej republiky č. 42/1994 Z. z. o civilnej ochrane obyvateľstva v znení neskorších predpisov zverejňuje informácie o zdrojoch ohrozenia, rozsahu ohrozenia, následkoch na postihnutom území a spôsobe varovania obyvateľstva a záchranných prácach, úlohách a opatreniach a podrobnostiach o tom, kde sa dajú získať informácie s plánom ochrany v rámci Obce Toporec.

**1. Informácie o zdrojoch ohrozenia**

**1.1 Povodne**

Vychádzajúc z analýzy územia Obce Toporec z hľadiska vzniku možných mimoriadnych udalosti predstavujú povodne významné riziko ohrozenia obyvateľstva a majetku. Povodne najčastejšie ohrozujú obyvateľov obce v povodí miestneho potoka. Povodne však môžu spôsobiť aj náhle prívalové dažde, resp. dlhodobé zrážky, kedy povodňou môže byť postihnutá celá obec.

**1.2 Zosuvy pôdy**

Ďalším možným zdrojom ohrozenia sú zosuvy pôdy s následkami najmä na majetku.

V poslednom období sú tieto výskyty zapríčinené dlhodobými zrážkami.

**1.3 Víchrice**

Veterné smršte a silné vetry postihujú predovšetkým horské hrebene. Veterné smršte sa však môžu vyskytnúť v závislosti od počasia v ktorejkoľvek lokalite Obce Toporec. Pôsobenie silných vetrov tu sporadický spôsobuje problémy v doprave, energetike a v komunikačnom prostredí.

**1.4 Snehové kalamity**

Vývoj počasia, hlavne v zimnom období vytváraný nadmerným intenzívnym snežením spojený so silným vetrom môže spôsobovať na území Obce Toporec neprejazdnosť štátnej cesty III/5416 a miestnych komunikácií. Tieto mimoriadne udalosti spôsobujú problémy s dopravou, so zásobovaním obce, prípadne poskytovaním neodkladnej zdravotníckej pomoci. Kalamita v tejto oblasti, vychádzajúc z pozorovania predchádzajúcich rokov obec Toporec ešte vážne nepostihla.

**1.5 Zemetrasenia**

Na území Obce Toporec nie sú zmapované aktívne ohniskové zóny alebo makroseizmického pozorovania zemetrasenia.

Intenzitu zemetrasenia určujú účinky na ľudí, stavby a zemský povrch. Jej hodnoty závisia od vzdialenosti od epicentra a sú určované sprievodnými javmi zemetrasenia. Tieto sprievodné javy boli empiricky zoradené do skupín a týmto skupinám priradené stupne – najnižšie slabým otrasom, najvyšším otrasom s katastrofálnym následkom. V súčasnosti sa používa Mercaliho – Siebergova stupnica, ktorá má 12 intenzívnych stupňov.

|  |  |  |  |
| --- | --- | --- | --- |
| **Stupeň** | **Označenie** | **M** | **Prejavy** |
| **I.** | **Nepozorovateľné** |  | Zaznamenávajú len prístroje |
| **II.** | **Veľmi slabé** |  | Cítia jednotlivci v pokoji, najmä vo vyšších podlažiach |
| **III.** | **Slabé** | 2,5 | Citeľné v budovách, slabé kývanie zavesených predmetov |
| **IV.** | **Mierne** | 3,5 | Pozorujú mnohí v budovách a stojacích autách, budí ľudí vŕzgajú dvere a okná, počuť praskanie múrov. |
| **V.** | **Dosť silné** |  | Cítia všetci v budovách, zvieratá sú nepokojné, okna praskajú, lampy sa viditeľne kývajú. Zriedkavá zmena výdatnosti prameňov. Poškodenie stavieb z nepálených tehál. |
| **VI.** | **Silné** |  | Pozorovanie aj mimo budov, mnohí sú vystrašení, padajú komíny, nábytok sa hýbe, rozbíjajú sa poháre. Škody sú aj na tehlových budovách, zosuvy pôdy, niekedy zmena výšky spodnej vody. |
| **VII.** | **Veľmi silné** | 5,5 | Väčšina ľudí vybieha v panike z budov, citeľné v idúcich autách, zvonia veľké zvony. Ojedinelé škody aj na železobetónových budovách, na voľnej hladine sa tvoria vlny |
| **VIII.** | **Zhubné** | 6 | Všeobecné zdesenia aj u automobilistov. Lámu sa konáre stromov, prevrne sa aj ťažký nábytok. Zničenie ľahkých budov, škody na železobetónových stavbách, padajú pomníky. V pôde niekoľko cm trhliny, rieky menia korytá |
| **IX.** | **Pustošivé** |  | Panika, značné škody na ŽB budovách a bytovom zariadení. Praská podzemné potrubie, 10 cm trhliny v pôde. Veľké vlny na vode |
| **X.** | **Ničivé** |  | Veľké škody na budovách, hrádzkach, mostoch, koľajnice sa ohýbajú, cesta sú zvlnené, v pôde trhliny aj 1 m, voda sa vylieva na breh, z jazier a riek. |
| **XI.** | **Katastrofa** | 8 | Podzemné potrubia, väčšina budov a mostov je zničená. Rozsiahle zmeny v zemskom povrchu. Široké trhliny, posunutia v horizontálnom aj vertikálnom smere. |
| **XII.** | **Veľká katastrofa** | 8,5 | Všetky ľudské diela sú úplne zničené. Zrýchlenie prevyšuje tiaž. Na povrchu sa tvoria vlny, rútia sa veľké skalné bloky, mení sa vzhľad zemského povrchu. |

**2. Informácie o možnom rozsahu mimoriadnej udalosti a následkov na postihnutom území**

**2.1 Povodne**

Oblasť ohrozenia povodňami je stanovená pre vodné toky v obci formou zátopového územia vyhodnoteného správcom vodného toku na 50 – ročnú, resp. 100 – ročnú vodu. Vznik mimoriadnej udalosti v dôsledku povodní predstavuje v závislosti od rozsahu povodne predovšetkým riziko veľkých majetkových škôd a v prípade nerešpektovania pokynov orgánov obce, štátnej správy ochrany pred povodňami aj riziko ohrozenia zdravia a života.

**2.2 Zosuvy pôdy**

Rozsah následkov pri vzniku svahových deformácií nemožno určiť dopredu. Následky vo veľkej miere závisia od miesta vzniku zosuvu, t. j. či je zosuvom ohrozený intravilán alebo extravilán obce. V prípade zosuvov v intraviláne obce, kedy sú potenciálne najčastejšie ohrozené obytné zóny, môže dôjsť k materiálnym škodám na nehnuteľnostiach.

**3. Informácie o spôsobe varovania obyvateľstva a o záchranných prácach**

**3.1 Varovanie obyvateľstva**

Varovanie obyvateľstva sa vykonáva varovnými signálmi:

**a)** „ **VŠEOBECNÉ OHROZENIE“ t. j. dvojminútovým kolísavým tónom sirény** pri ohrození alebo vzniku mimoriadnej udalosti ako aj pri možnosti rozšírenia následkov mimoriadnej udalosti.

**b) „ OHROZENIA VODOU „ t. j. šesťminútovým stálym tónom sirény** pri ohrození ničivými účinkami vody sa varovanie obyvateľstva vykonáva signálom.

Koniec ohrozenia sa vyhlasuje signálom **„ KONIEC OHROZENIA“ t. .j dvojminútovým stálym tónom sirény** bez opakovania.

Varovný signál a signál koniec ohrozenia sa následne doplní **hovorovou informáciou** prostredníctvom hromadných informačných prostriedkov, ktorá by mala obsahovať predovšetkým informácie o čase vzniku a druhu mimoriadnej udalosti, o predpokladanom rozsahu ohrozenia a pokyny pre obyvateľstvo.

**c) SIRÉNOU umiestnenou na starom MNV.**

**3.2 Záchranné práce**

V zmysle vyhlášky MV SR č. 523/2006 Z. z. o podrobnostiach na zabezpečenie záchranných prác a organizovania jednotiek civilnej ochrany sa v súvislosti so vznikom možnej mimoriadnej udalosti vykonávajú záchranné práce ako činnosti na záchranu života, zdravia osôb a záchranu majetku ako aj na odsun z ohrozených alebo postihnutých priestorov. Súčasťou záchranných prác sú činnosti na zamedzenie šírenia a pôsobenia následkov mimoriadnej udalosti a vytvorenie podmienok na odstránenie následkov mimoriadnej udalosti. Záchranné práce sa vykonávajú zložkami integrovaného záchranného systému, útvarmi policajného zboru a osobami povolanými na osobné úkony.

Pre prípad vzniku **akejkoľvek mimoriadnej udalosti** sa vykonávajú najmä tieto činnosti:

* varovanie obyvateľstva a vyrozumievanie osôb ohrozených mimoriadnou udalosťou a pri zmenách situácie počas vykonávania záchranných prác,
* vykonávanie prieskumu a pozorovania na postihnutom území s cieľom vyhľadať postihnuté osoby a vyznačiť životu nebezpečné úseky,
* vyslobodzovanie postihnutých osôb z trosiek zničených a narušených budov, vrakov dopravných prostriedkov, z horiacich budov a pod.
* zabezpečenie prívodu vzduchu a vody osobám v zavalených priestoroch,
* poskytovanie prvej predlekárskej pomoci a neodkladnej zdravotníckej starostlivosti zraneným osobám vrátane odsunu postihnutých do zdravotných zariadení ( vykonávajú príslušníci hasičského záchranného zboru a rýchlej lekárskej pomoci),
* lokalizácia a likvidácia požiarov ohrozujúcich postihnuté osoby a nasadené sily a prostriedky,
* vykonávanie hygienickej očisty postihnutých osôb,
* regulácia pohybu osôb a dopravných prostriedkov na postihnutom území s dôrazom na zamedzenie vstupu osôb a techniky do ohrozenej oblasti,
* uzavretie postihnutého územia,
* odsun nezranených osôb z postihnutého územia,
* núdzové zásobovanie a ubytovanie osôb, ktoré sú následkom mimoriadnej udalosti bez základných životných potrieb,
* pozorovanie postihnutého územia,
* poskytnutie veterinárnej pomoci zvieratám a vykonanie veterinárnej očisty,
* uvoľňovanie určených cestných komunikácií, vytvorenie priechodov a prejazdov potrebných na vykonanie záchranných prác,
* zachytávanie ropných produktov na vodných plochách a tokoch,
* identifikácia, odsun usmrtených osôb,
* psychologická a duchovná pomoc.

**3.2.1 Záchranné práce pri povodniach**

Povodňové záchranné práce sa vykonávajú na záchranu životov, zdravia, majetku, kultúrneho dedičstva a životného prostredia v čase nebezpečenstva povodne, počas povodne a po povodni na povodňou ohrozených územiach a povodňou zaplavených územiach. Okrem uvedených činnosti povodňovými záchrannými prácami sú:

* hlásna povodňová služba,
* ochrana a zachraňovanie majetku vrátane prípadného predčasného zberu úrody ohrozenej povodňou,
* odsun nebezpečných látok z predpokladaného dosahu záplavy územia povodňou,
* provizórne dopravné sprístupnenie oblasti, ktorá bola povodňou zasiahnutá, vrátane výstavby provizórnych mostných objektov a lávok,
* zabezpečenie verejného poriadku na území postihnutom povodňou,
* ochrana vodných zdrojov a rozvodov pitnej vody, elektrickej energie, plynu a telekomunikačných sietí pred poškodením povodňou,
* evakuácia,
* odčerpávanie vody zo zatopených domov, pivníc, studní, verejnej kanalizácie, žúmp a iných objektov,
* zabezpečenie verejného poriadku na území postihnutom povodňou,
* odstraňovanie naplavenín z domov a iných objektov, verejných priestranstiev a komunikácií,
* zabezpečovanie poškodených stavieb proti zrúteniu alebo ich asanácia,
* iné práce na záchranu životov, zdravia, majetku, kultúrneho dedičstva a životného prostredia vykonávané na príkaz obce, orgánu ochrany pred povodňami počas III. stupňa povodňovej aktivity alebo na príkaz obvodného úradu v sídle kraja alebo obce podľa zákona č. 42/1994 Z. z. o civilnej ochrane obyvateľstva v znení neskorších predpisov počas mimoriadnej situácie.

Povodňové záchranné práce riadi obec, obvodný úrad v sídle kraja podľa zákona č. 42/1994 Z. z. o civilnej ochrane obyvateľstva v znení neskorších predpisov.

Povodňové záchranné práce sa vykonávajú v súlade s plánom povodňových záchranných prác, ktorý spracováva obec, obvodný úrad a obvodný úrad v sídle kraja. Obsah povodňových plánov vrátane povodňového plánu záchranných prác je stanovený vyhláškou MŽP SR č. 261/2010, ktorou sa ustanovujú podrobnosti o obsahu povodňových plánov a postup ich schvaľovania.

**4. Úlohy a opatrenia po vzniku mimoriadnej udalosti**

Po vzniku mimoriadnej udalosti a vyhlásení mimoriadnej situácie sa vykonávajú základné úlohy a opatrenia:

* **varovanie obyvateľstva** a vyrozumenie osôb činných pri riešení mimoriadnych udalosti: – *realizuje sa podľa bodu 3.1*,
* **záchranné práce** silami a prostriedkami z územia, na ktorom bola vyhlásená mimoriadna situácia: – *obec Toporec, Okresný úrad Kežmarok vedú zoznamy využiteľných síl a prostriedkov pri záchranných prácach v rámci svojho územného obvodu,*
* **evakuácia**: – *obec Toporec a Okresný úrad v Kežmarku spracovávajú plány evakuácie v zmysle vyhlášky MV SR č. 328/2012 Z. z. o zabezpečovaní evakuácie v zmysle neskorších predpisov,*
* **núdzové ubytovanie a zásobovanie:** – *obec Toporec a Okresný úrad v Kežmarku majú spracovaný prehľad ubytovacích a stravovacích zariadení využiteľných v prípade mimoriadnej situácie na zabezpečenie núdzového zásobovania a ubytovania, ktorý je súčasťou plánu núdzového zásobovania a ubytovania,*

*- podľa potreby obec Toporec uzatvára s prevádzkovateľmi ubytovacích a stravovacích zariadení dohody o zabezpečení núdzového zásobovania a ubytovania,*

**- použitie základných zložiek integrovaného záchranného systému a jeho zložky**:

- *hasičský a záchranný zbor*

- *záchranná zdravotná služba*

- *kontrolné chemické laboratórium CO*

- *horská záchranná služba*

- *banská záchranná služba.*

**5. Odporúčania pre obyvateľstvo v prípade vzniku mimoriadnej situácie**

**MAXIMÁLNA TEPLOTA**

**2. stupeň**

**Maximálna teplota vzduchu v rozpätí viac ako 35º C**

*a) vyhýbať sa pobytu na priamom slnku, najmä na poludnie a popoludní,*

*b) nenechávať deti a zvieratá na priamom slnku, ani v stojacích automobiloch,*

*c) dodržiavať pitný režim.*

**3. stupeň**

**Dlhodobé dosahovanie maximálnej teploty vzduchu v rozpätí viac ako 40º C**

*a) vyhýbať sa pobytu na priamom slnku, najmä na poludnie a popoludní,*

*b) dodržiavať pitný režim,*

*c) nenechávať deti a zvieratá na priamom slnku, ani v stojacích automobiloch,*

*d) pri pobyte na priamom slnku používať ochranné prostriedky pred priamym slnečným žiarením ( pokrývka hlavy, ochranné krémy, slnečné okuliare a pod. )*

**MINIMÁLNA TEPLOTA**

**2. stupeň**

**Dosiahnutie minimálnej teploty vzduchu menej ako - 20º C, Silný mráz**

*a) chrániť sa primerane teplým oblečením a obuvou,*

b) *chrániť nekryté časti tela ochranným ( mastným ) krémom,*

c) *vykonávať primerané opatrenia na ochranu hospodárskych plodín pred prízemnými mrazmi.*

**3***.* **stupeň**

**Dosiahnutie minimálnej teploty vzduchu menej ako - 30º C, Veľmi silný mráz**

*a) urýchlene vyhľadať teplé miesta ( obytné zariadenia ),*

*b) vykonávať primerané opatrenia v poľnohospodárstve na ochranu pred veľmi silnými mrazmi ( zateplenie ),*

*c) chrániť nekryté časti tela ochranným ( mastným ) krémom,*

**VIETOR**

**2. stupeň**

**Výskyt silného vetra, ktorý dosahuje krátkodobo ( v nárazoch ) rýchlosť do 25 m/s:**

*a) nezdržiavať sa voľných plochách,*

*b) nezdržiavať sa pri labilných prekážkach,*

*c) zatvoriť a zabezpečiť okná a dvere,*

*d) odložiť z dvorov voľne položené predmety,*

*e) nepúšťať von deti,*

*f) zabezpečiť domáce zvieratá,*

*g) neparkovať pod stromami a pri chatrných budovách,*

*h) s ľahkými vozidlami a nenaloženými nákladnými automobilmi jazdu po otvorených veterných plochách obmedziť,*

*i) zabezpečiť okná, skleníky, voľne uložené predmety, pozbierať sušiacu sa bielizeň,*

*j) pri jazde automobilom znížiť rýchlosť jazdy.*

**3. stupeň**

**Výskyt mimoriadne silného vetra, ktorý dosiahne krátkodobo ( v nárazoch ) rýchlosť viac ako 35 m/s:**

*a) ak to nie je nevyhnutné, nevychádzať z domu,*

*b) nezdržiavať sa voľných plochách,*

*c) zatvoriť a zabezpečiť okná a dvere,*

*d) nepúšťať von deti,*

*e) s ľahkými vozidlami a nenaloženými nákladnými automobilmi jazdu po otvorených veterných plochách vylúčiť,*

*f) zabezpečiť stavebné žeriavy.*

**SNEHOVÉ ZÁVEJE A JAZYKY**

**2. stupeň**

**Intenzívna tvorba snehových jazykov a závejov:**

*a) vybaviť vozidlo zimnými technickými prostriedkami ( zimné pneumatiky, snehové reťaze, vlečné lano, lopata a pod. ),*

*b) zabezpečiť sa komunikačnými prostriedkami ( mobilný telefón, PDA, vysielačka*

*a pod. ) pre prípad núdze.*

**3. stupeň**

**Mimoriadne intenzívna tvorba snehových jazykov a závejov:**

*a) obmedziť pohyb vo vonkajšom prostredí,*

*b) obmedziť jazdu vozidlom a inými prostriedkami.*

**SNEŽENIE**

**2. stupeň**

**Silné sneženie, pri ktorom spadne viac ako 20cm nového snehu za 12 hodín:**

*a) na horách sledovať a dodržiavať pokyny horskej služby,*

*b) vybaviť vozidlo zimnými technickými prostriedkami ( zimné pneumatiky, snehové reťaze, vlečné lano, lopata a pod. ),*

*c) v prípade mokrého snehu a silného vetra obmedziť pohyb v lese a blízkosti elektrických vedení.*

**3. stupeň**

**Mimoriadne silné sneženie, pri ktorom spadne viac ako 30cm nového snehu za 12 hodín:**

*a) obmedziť pobyt a pohyb ( i dopravnými prostriedkami ) v exteriéri.*

**POĽADOVICA**

**2. stupeň**

**Intenzívna tvorba poľadovice:**

*a) obmedziť pohyb a pobyt ( i dopravnými prostriedkami ) v exteriéri,*

*b) upraviť povrch chodníkov tak, aby umožňoval bezpečný pohyb.*

**3. stupeň**

**Mimoriadne intenzívna tvorba poľadovice:**

*a) obmedziť pohyb a pobyt i dopravnými prostriedkami v exteriéri,*

*b) upraviť povrch chodníkov tak, aby umožňoval bezpečný pohyb.*

**BÚRKY**

**2. stupeň**

**Výskyt silných búrok, spojených s prívalovými zrážkami s úhrnmi viac ako 30 mm za hodinu a nárazmi vetra s rýchlosťou viac ako 25 m/s:**

*a) nezdržiavať sa na voľných plochách,*

*b) nezdržiavať sa pri labilných prekážkach,*

*c) zatvoriť a zabezpečiť okná a dvere,*

*d) odložiť z dvorov voľne položené predmety,*

*e) zabezpečiť domáce zvieratá,*

*f) neparkovať pod stromami a pri chatrných budovách,*

*g) s ľahkými vozidlami a nenaloženými nákladnými automobilmi jazdu po otvorených veterných plochách obmedziť,*

*h) vo voľnej krajine pri búrke prečkať v automobile alebo vyhľadať nižšie polohy,*

*i) nezdržiavať sa pri vysokých stožiaroch alebo stromoch,*

*j) opustiť vodné plochy a priestory v blízkosti potokov a riek.*

**3. stupeň**

**Výskyt mimoriadne silných búrok, spojených s prívalovými zrážkami s úhrnmi viac ako 40 mm za hodinu a nárazmi vetra s rýchlosťou viac ako 35 m/s:**

*a) ak je to nevyhnutné, nevychádzať z domu,*

*b) nepúšťať von deti,*

*c) neparkovať pod stromami a pri chatrných budovách,*

*d) nezdržiavať sa pri vysokých stožiaroch alebo stromoch,*

*e) opustiť vodné plochy a priestory v blízkosti potokov a riek,*

*f) zabezpečiť obydlia proti vniknutiu vody.*

**DÁŽĎ**

**2. stupeň**

**Výskyt intenzívneho dažďa s úhrnom zrážok viac 50 mm za 12 hodín:**

**- s nedostatkom času:**

*a) zanechať akúkoľvek činnosť a rýchlo sa odobrať na bezpečné ( kopec, vyšší svah a pod. )vopred určené miesto.*

**- s dostatkom času:**

*a) vypnúť alebo zatvoriť hlavné rozvody elektrického prúdu, vody a plynu,*

*b) premiestniť vybavenie domácnosti do vyšších poschodí,*

*c) uzatvoriť a utesniť všetky okná a dvere,*

*d) pripraviť si vozidlo pre prípad nutnosti opustenia obydlia,*

*e) pripraviť si lieky, dokumenty, vhodné oblečenie, trvanlivé potraviny a pitnú vodu,*

*f) zobrať si nepremokavú obuv a odev,*

*g) odstrániť látky, ktoré by mohli v styku s vodou vyvolať chemickú reakciu ( jedy,*

*žeraviny, kyseliny a pod. ),*

*h) informovať svojich susedov,*

*i) pripraviť evakuáciu zvierat,*

*j) pripraviť si evakuačnú batožinu,*

*k) opustiť vodné plochy a priestory v blízkosti potokov a riek.*

**3. stupeň**

**Výskyt intenzívneho dažďa s úhrnom zrážok viac ako 70 mm za 12 hodín:**

*a) dodržiavať pokyny záchranných zložiek, orgánov samosprávy a štátnej správy, sledovať pokyny v hromadných informačných prostriedkoch,*

*b) opustiť vodné plochy a priestory v blízkosti potokov a riek,*

*c) uzatvoriť a utesniť všetky okná, dvere a ostatné stavebné otvory,*

*d) vypnúť alebo zatvoriť hlavné rozvody elektrického prúdu, vody a plynu.*

**HMLA**

**2. stupeň**

**Výskyt silných hmiel s dohľadnosťou menej ako 300 m:**

*- ak viditeľnosť nedovoľuje ísť rýchlejšie ako 20 km/hod. a keď nie je možné rozoznať okraj cesty odstavte vozidlo. Na diaľniciach vyhľadať najbližšie odpočívadlo a počkať kým sa hmla rozplynie.*

**3. stupeň**

**Výskyt mimoriadne silných hmiel s dohľadnosťou menej ako 100 m:**

**-** *úplne jazdu vozidlom z bezpečnostných dôvodov obmedziť.*

**6. Podrobnosti o tom, kde sa dajú získať informácie súvisiace s plánom ochrany**

Ďalšie informácie súvisiace s plánom ochrany obyvateľstva je možné získať priamo na Obecnom úrade v Toporci a na Okresnom úrade v Kežmarku, odbor civilnej ochrany a krízového riadenia.

**7. Odkaz na obmedzenia vyplývajúce z ochrany dôverných informácií a utajovaných skutočnosti**

Vyššie zverejnené informácie sú v súlade so zákonom NR SR č. 42/1994 Z. z. o civilnej ochrane obyvateľstva v znení neskorších predpisov a nevzťahuje sa ne žiadne obmedzenia vyplývajúce so zákona NR SR č. 215/2004 Z. z. o ochrane utajovaných skutočnosti a o zmene a doplnení niektorých zákonov v znení neskorších predpisov a zákona NR SR č. 122/2013 Z. z. o ochrane osobných údajov v znení neskorších predpisov.

V Toporci dňa: 04.03.2014

PhDr. Jozef Potanko

starosta obce Toporec